**Joonas Komulainen** (s. 1. kesäkuuta 1990 Kuhmo) on suomalainen uransa päättänyt jääkiekkoilija. Hän oli pelipaikaltaan keskushyökkääjä, mutta Komulainen osasi pelata myös laidassa. Hän edusti SM-liigassa Oulun Kärppiä, Kalevan Palloa, Rauman Lukkoa ja Vaasan Sportia tehden yhteensä 297 runkosarjaottelussa tehot 39+85=124 ja keräten 114 jäähyminuuttia sekä 36 playoff-ottelua tehopistein 8+9=17 ja keräten kahdeksan jäähyminuuttia. Komulainen voitti Kärpissä Suomenmestaruuden vuonna 2014. Hänen pelaajauransa päättyi vakavaan niskavammaan helmikuussa 2018. Pienikokoinen Komulainen on vain 165 cm pitkä.

Ura
---

### Seuraura

Komulainen aloitti jääkiekkoilun 4-vuotiaana Kuhmon Kiva HT:ssä. Hän siirtyi C-juniori-ikäisenä Oulun Kärppiin. Komulainen oli kaudella 2008–2009 joukkueen A-nuorten kolmanneksi paras pistemies Mikael Granlundin ja Tomi Pekkalan jälkeen tehoilla 19+26=45, joilla hän sijoittui koko A-nuorten SM-liigan pistepörssissä yhdenneksitoista.

Komulainen nostettiin kaudeksi 2009–2010 Kärppien SM-liigarinkiin. Hän teki liigadebyyttinsä joukkueen kauden toisessa ottelussa 12. syyskuuta 2009 Espoo Bluesia vastaan ja sai siinä jääaikaa 5.51 minuuttia. Pääosin Komulaisen kausi kului kuitenkin vielä Kärppien A-nuorissa, joiden kapteenina hän toimi. Komulainen teki siellä 35 runkosarjaottelussa tehot 22+35=57, joilla hän oli koko A-nuorten SM-liigan pistepörssin toinen edellään vain ketjutoveri Julius Junttila. Kevään 2010 pudotuspeleissä Komulainen teki 12 ottelussa tehot 8+8=16, joilla hän voitti piste- ja maalipörssin. Kauden päätteeksi Komulainen A-nuorten Suomenmestaruuden ja valittiin tähdistökentälliseen. SM-liigan lisäksi hän pelasi miesten pelejä myös yhteensä kahdeksan Mestis-ottelun verran Kajaanin Hokissa ja alle 20-vuotiaiden maajoukkueessa tehoin 2+2=4.

SM-liigan puolella Komulainen pelasi kaudella 2009–2010 yhteensä kaksi runkosarja- ja viisi playoff-ottelua tehden yhden maalin. Tuhoisan kaksikon A-nuorissa muodostaneet Komulainen ja Junttila saivat peliaikaa myös kevään 2010 pudotuspeleistä. Komulainen onnistui tekemään niissä myös liigauransa avausmaalin, joka syntyi "Villi kortti"-kierroksella 26. maaliskuuta 2010 ylivoimalla Pekka Saarenheimon syötöstä. Hänet palkittiin ottelun *Ilta-Sanomien* kolmen tähden tähtipelaajana. Samassa kuussa Komulainen, Junttila sekä Nico Lehto tekivät kolmivuotisen SM-liigasopimuksen Kärppien kanssa.

Kauden 2010–2011 Komulainen aloitti Kärppien SM-liigajoukkueessa, jossa hän teki kauden aikana yhteensä 11 runkosarjaottelussa tehot 2+2=4. Komulainen jäi kuitenkin vielä vähälle peliajalle ja pelasi paljon lainalla Kiekko-Laserissa. Hän palasi tammikuussa 2011 loppukaudeksi lainalle Kajaanin Hokkiin ja aloitti asevelvollisuuden suorittamisen Kainuun Prikaatissa. Siirtorajan kynnyksellä Komulainen olisi kuitenkin palannut loppukaudeksi Kiekko-Laseriin vahvuuteen, mutta siirto peruuntui paperitöiden myöhästymisen vuoksi ja hän jäi Hokkiin.

Kausi 2011–2012 oli Komulaiselle varsinainen SM-liigan tulokaskausi. Hän teki runkosarjassa 57 ottelussa tehot 13+9=22, joilla Komulainen sijoittui tulokkaiden piste- ja maalipörssissä toiseksi HIFK:n Markus Granlundin jälkeen. Kaudella 2012–2013 hänen roolinsa vaihteli hyvin paljon ja pelasi pienestä koostaan huolimatta myös muutamia otteluita puolustajana. Kevään 2013 peleissä Komulaisen paikka löytyi lopulta Kärppien kakkosketjun keskeltä Jari Viuhkolan ja Tomáš Plíhalin poissaolojen myötä. Marraskuussa 2012 hän teki kaksivuotisen jatkosopimuksen joukkueen kanssa.

Kaudella 2013–2014 Komulainen jäi Kärpissä varsin pieneen rooliin ja pelasi kokoonpanoon mahtuessaan useimmiten nelosketjussa. Hän voitti kauden päätteeksi Suomenmestaruuden. Komulainen pelasi kauden aikana myös kaksi ottelua vuokralla Kalevan Pallossa joulukuussa 2013. Hän jäi Kärpissä pienehköön rooliin myös kaudella 2014–2015. Helmikuussa 2015 Komulainen siirtyi lopulta loppukauden kattavalla sopimuksella suuremman roolin perässä Rauman Lukkoon. Kaudeksi 2015–2016 hän siirtyi kaksivuotisella sopimuksella Vaasan Sportiin. Komulainen nimettiin joukkueen varakapteeniksi. Hän pelasi loukkaantumisen vuoksi kauden aikana kuitenkin vain 24 runkosarjaottelua.

Komulainen oli alkukaudella 2016–2017 Sportin johtavia pelaajia ja hän teki 21 otteluun 15 tehopistettä, mutta Komulaisen kausi päättyi kuitenkin taas leikkaushoitoa vaatineeseen vammaan joulukuussa 2016. Maaliskuussa 2017 hän teki Sportin kanssa kaksivuotisen jatkosopimuksen. Kaudella 2017–2018 Komulainen ehti pelata 40 runkosarjaottelua tehopistein 2+17=19, kunnes hän loukkaantui jälleen helmikuussa 2018, kun Komulainen törmäsi KooKoon Jan-Mikael Juutilaisen taklauksen avittamana pää edellä laitaan. Hänen kautensa todettiin päättyneeksi. Saman vamman vuoksi Komulainen ilmoitti lopulta tammikuussa 2019 päättävänsä pelaajauransa.

### Maajoukkueura

Komulainen pelasi kymmenen poikien maaottelua.

Muuta
-----

Komulaisen isoveli Ville ja pikkuveli Tuomas ovat pelanneet myös jääkiekkoa. Heistä Tuomas pelaa nykyään Suomi-sarjaa Kajaanin Hokissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Suomi U20 | Mestis | 7 | 1 | 0 | 1 | 2 | – | – | – | – | – |
|  | Hokki | Mestis | 1 | 1 | 2 | 3 | 0 | – | – | – | – | – |
|  | Kärpät | SM-liiga | 2 | 0 | 0 | 0 | 0 | 5 | 1 | 0 | 1 | 4 |
| 2010–2011 | Kärpät | SM-liiga | 11 | 2 | 2 | 4 | 2 | – | – | – | – | – |
|  | Kiekko-Laser | Mestis | 16 | 0 | 3 | 3 | 12 | – | – | – | – | – |
|  | Hokki | Mestis | 8 | 3 | 5 | 8 | 12 | – | – | – | – | – |
| 2011–2012 | Kärpät | SM-liiga | 57 | 13 | 9 | 22 | 16 | 8 | 3 | 3 | 6 | 2 |
| 2012–2013 | Kärpät | SM-liiga | 48 | 7 | 13 | 20 | 24 | 3 | 1 | 1 | 2 | 0 |
| 2013–2014 | KalPa | SM-liiga | 2 | 0 | 1 | 1 | 0 | – | – | – | – | – |
|  | Kärpät | SM-liiga | 46 | 10 | 7 | 17 | 20 | 6 | 1 | 1 | 2 | 0 | Kanada-malja |
| 2014–2015 | Kärpät | SM-liiga | 36 | 1 | 10 | 11 | 8 | – | – | – | – | – |
|  | Lukko | SM-liiga | 10 | 0 | 3 | 3 | 2 | 14 | 2 | 4 | 6 | 2 |
| 2015–2016 | Sport | SM-liiga | 24 | 2 | 10 | 12 | 10 | – | – | – | – | – |
| 2016–2017 | Sport | SM-liiga | 21 | 2 | 13 | 15 | 4 | – | – | – | – | – |
| 2017–2018 | Sport | SM-liiga | 40 | 2 | 17 | 19 | 28 | – | – | – | – | – |
| 9 kautta | yhteensä | SM-liiga | 297 | 39 | 85 | 124 | 114 | 36 | 8 | 9 | 17 | 8 |

Lähteet
-------

* Joonas Komulainen The Internet Hockey Databasessa (englanniksi)
* Joonas Komulainen Eurohockey-sivustolla (englanniksi)
* Joonas Komulainen *Elite Prospects*. Everysport Media Group AB.  (englanniksi)

### Viitteet

1. ↑  Joonas Komulainen - Oulun Kärpät
2. ↑  Lehtisaari, Matti: Synkkiä uutisia: Sportin Komulaisen kiekkoura ohi – "Loppu tuli yllättäen ja varoittamatta" *yle.fi*.  7.1.2019. Yleisradio Oy. Viitattu 7.1.2019.
3. 1 2 3 4 5 6  Joonas Komulainen *Elite Prospects*. Everysport Media Group AB.  (englanniksi)
4. ↑  Airio, Riikka: Luonnonläheinen ja lupsakka hyökkääjä Kuhmosta *oulunkarpat.fi*.  1.2.2014. Oulun Kärpät Oy. Viitattu 1.2.2014.
5. ↑  Tilastot - Liiga *liiga.fi*.  12.9.2009. Jääkiekon SM-liiga Oy. Viitattu 15.9.2011.
6. ↑  Tilastot - Liiga *liiga.fi*.  26.3.2010. Jääkiekon SM-liiga Oy. Viitattu 15.9.2011.
7. ↑  Kärppäjunioreille kolmivuotiset jatkosopimukset *Jatkoaika.com*.  8.3.2010. Jatkoaika r.y. Viitattu 8.3.2010.
8. ↑  Joonas Komulainen Hokkiin *Jatkoaika.com*.  9.1.2011. Jatkoaika r.y. Viitattu 15.9.2011.
9. ↑  Koponen Kärppiin, Komulainen korvaajaksi Laseriin *Jatkoaika.com*.  1.2.2011. Jatkoaika r.y. Viitattu 15.9.2011.
10. ↑  Komulainen jääkin Hokkiin *Jatkoaika.com*.  1.2.2011. Jatkoaika r.y. Viitattu 15.9.2011.
11. ↑  Pistepörssi runkosarjassa 11-12 - Liiga *liiga.fi*. Jääkiekon SM-liiga Oy. Viitattu 10.4.2012.
12. ↑  Onnela, Janne: Kärppien pelaaja-arvioinnit 2012-2013: Ei tervettä päivää *Jatkoaika.com*.  24.3.2013. Jatkoaika r.y. Viitattu 24.3.2013.
13. ↑  Oulussa leivottiin merkittäviä jatkosopimuksia *Jatkoaika.com*.  3.11.2012. Jatkoaika r.y. Viitattu 6.11.2012.
14. ↑  Komulainen vuokrasopimuksella KalPaan *Jatkoaika.com*.  9.12.2013. Jatkoaika r.y. Viitattu 12.5.2014.
15. ↑  Mankila, Pekka: Kuopion kautta ykkösketjun keskelle *Jatkoaika.com*.  14.12.2013. Jatkoaika r.y. Viitattu 12.5.2014.
16. ↑  Lukko vahvistuu kärppähyökkääjällä *Jatkoaika.com*.  14.2.2015. Jatkoaika r.y. Viitattu 12.5.2014.
17. ↑  Komulainen vahvistamaan Sportin hyökkäystä *Jatkoaika.com*.  21.4.2015. Jatkoaika r.y. Viitattu 25.4.2015.
18. ↑  Mikko Pukka Sportin kapteeniksi *Jatkoaika.com*.  15.8.2015. Jatkoaika r.y. Viitattu 16.8.2015.
19. ↑  Sportille paha takaisku - Komulaisen kausi paketissa *Jatkoaika.com*.  28.12.2016. Jatkoaika r.y. Viitattu 17.3.2017.
20. ↑  Joonas Komulainen ja Sport jatkosopimukseen *vaasansport.fi*.  13.3.2017. Hockey-Team Vaasan Sport Oy. Viitattu 17.3.2017.
21. ↑  Sportille iso menetys - Komulaisen kausi ohi *Jatkoaika.com*.  3.2.2018. Jatkoaika r.y. Viitattu 13.3.2018.
22. ↑  Jääkiekkoilija Joonas Komulainen lopettaa uransa 28-vuotiaana – kertoo terveydestään: "Helpotusta kipuihin ei alkanutkaan tapahtumaan" *is.fi*.  7.1.2019. Sanoma Media Finland Oy. Viitattu 7.1.2019.
23. ↑  Nevala, Kai: Yksi puhelu muutti kuviot *kaleva.fi*.  16.3.2012. Kaleva Oy. Viitattu 19.3.2012. [vanhentunut linkki]